Slievyre Game Farm | LekkeSlaap
Slievyre is weggesteek in die pragtige bosveld van die KwaZulu-Natalse Middellande, 10 km vanaf Estcourt en die N3. Hierdie privaat natuurreservaat is perfek is vir familie-reünies, rustige vakansies, romantiese wegbreke of bloot 'n oornagstop.
Die kamp is geleë in een hektaar omheinde grasperke en bevat 5 tradisioneel-geboude klip- en grasdak-chalets. Die kamp kan gemaklik slaapplek vir 25 persone verskaf en ekstra beddens kan verskaf word indien benodig. Daar is 3 dubbel-chalets; een bied slaapplek vir 3 persone, terwyl die vyfde chalet slaapplek vir 'n gesin van 6 bied. Almal bevat privaat en suite-stortkamers en die kombuise is toegerus met alle selfsorgfasiliteite.
Vars beddegoed en handdoeke word verskaf aan elke gas en die chalets word daagliks skoongemaak.
Twee lapas grens aan die chalets, en beide bevat tafels, stoele en ingeboude braaiplekke. Dit word daagliks skoongemaak en die vuurmaakhout word aangevul.
Slievyre strek oor ongeveer 2 000 hektaar en word as bosveld geklassifiseer. Terwyl jy op die plaas stap of ry, sal jy diere teënkom wat kameelperde, koedoes, waterbokke, sebras, elande, wildebeeste en tientalle kleiner wildsbokke insluit. Die plaas is ook die tuiste van meer as 200 voëlspesies.
Gaste is welkom om gratis vis te vang - bring net jou hengelgereedskap saam! Alle inwonende gaste is welkom om by ons aan te sluit vir 'n wildkykrit of 'n skemerkelkie. Ander doendinge sluit in bergfietsry, voëlkyk en vierwielmotorfietsritte (gaste moet hul eie een saambring).
Fasiliteite by Slievyre sluit in: swembad met aangrensende kinderpoel, staproetes, hengel, voëlkyk, wildkykritte, 4x4-roetes, klimraam, wipmatte, bordspeletjies, vierwielmotorfiets-roetes (bring jou eie vierwielmotorfiets), grasperkspeletjies, TV/DVD, filmbiblioteek.
D416, , Estcourt, 3310, KwaZulu-Natal
Gaste dink Slievyre Game Farm het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGE3NjI2ZWRlLTkyZGUtNDRlMy04YzUzLTQ0OGY0OTcwNDYzYw?w=1440&h=960&fit=crop&auto=format Vanaf R760 per nag (vir 2 persone) 40 5 1 5 D416 Colenso Road 3310 KwaZulu-Natal 086 999 0018 14:00-19:00 10:00 -28.931434769422 29.89857852459